પાલનપુર આર. ટી. ઓ સર્કલ નજીક સર્જાયેલા ગમખ્વાર અકસ્માતમાં કુલ સાત વ્યક્તિઓએ જીવ ગુમાવતા તેમના પરીવારજનોના માથે આભ તૂટી પડયુ છે અને પરીવારમાં ઘેરા શોકની લાગણી પ્રસરી ગઈ હતી ત્યારે અવાર-નવાર સર્જાતા અકસ્માતોને ટાળવા બાયપાસ બનાવવાની વર્ષોની માંગણીને અભરાઈએ ચડાવી દેવાતા અવાર-નવાર જીવલેણ અકસ્માતો સર્જાય છે ત્યારે આ લોક માંગ પુરી ન થતા લોકોમાં રોષ ભભૂકી ઉઠયો છે અને આ બાબતે તાકીદે જનહિતમાં પગલા ભરવા માંગ ઉઠી છે.